Na temelju članka 302. Zakona o javnoj nabavi ("Narodne novine" broj 120/16. i 114/22. – dalje u tekstu Zakon), te pregleda i ocjene pravovremeno pristiglih ponuda u otvorenom postupku javne nabave usluge i materijala za tekuće i investicijsko održavanje vozila hitne medicinske pomoći i sanitetskog prijevoza za 2024. godinu, ravnateljica Zavoda za hitnu medicinu Koprivničko-križevačke županije Zlatica Kučko Gudelj, dipl.iur. donosi sljedeću
 
ODLUKU O ODABIRU
Grupa I.

Javni naručitelj Zavod za hitnu medicinu Koprivničko-križevačke županije, Trg dr. T. Bardeka 10, Koprivnica, OIB: 63076865469, proveo je otvoreni postupak javne nabave usluge i materijala za tekuće i investicijsko održavanje vozila hitne medicinske pomoći i sanitetskog prijevoza za 2024. godinu.

Za sklapanje ugovora o javnoj nabavi u predmetu nabave iz točke 1. ove Odluke odabire se ponuda ponuditelja;

-	AUTO CENTAR KRIVAK, Stjepana Radića 28, Reka, Koprivnica, OIB:73623072528 – Grupa I.

Razlozi odabira, obilježja i prednosti odabrane ponude:
Zapisnikom o pregledu i ocjeni ponuda (KLASA: 406-03/23-01/04, URBROJ:2137-89-23-08) od 13. prosinca 2023. godine, utvrđeno je da su u postupku javne nabave zaprimljene 2 (dvije) ponude od kojih je 1 (jedna) ekonomski najpovoljnija ponuda.
Cijena ponude iznosi 46.348,88 eura bez PDV-a, a cijena ponude s PDV-om iznosi 57.936,10 eura.

U postupku pregleda i ocjene ponuda nema isključenih ponuditelja.

Rok mirovanja iznosi 10 (deset) dana od dana dostave ove Odluke o odabiru sukladno članku 306. stavku 1. Zakona. 

Odluka se dostavlja javnom objavom putem Elektroničkog oglasnika javne nabave Republike Hrvatske, te se sukladno članku 301. stavka 6. Zakona smatra dostavljenom istekom dana javne objave.  

Uputa o pravnom lijeku: 
	Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava. Pravo na žalbu ima i središnje tijelo državne uprave nadležno za politiku javne nabave i nadležno državno odvjetništvo. 
	Žalba se izjavljuje Državnoj komisiji za kontrolu postupaka javne nabave, u pisanom obliku, a dostavlja se neposredno, putem ovlaštenog davatelja poštanskih usluga ili elektroničkim sredstsvima komunikacije putem međusobno povezanih informacijskih sustava Državne komisije i EOJN RH. 
Žalitelj je obvezan primjerak žalbe dostaviti naručitelju u roku za žalbu. 
Žalba se izjavljuje u roku od 10 (deset) dana od dana primitka Odluke o odabiru u odnosu na postupak pregleda, ocjene i odabira ponuda. 
Postupak pravne zaštite detaljno je propisan u 4. Dijelu, glavi II. Zakona. 

KLASA: 406-03/23-01/04
URBROJ: 2137-89-23-09
U Koprivnici, 18. prosinca 2023.		

       
RAVNATELJICA:
                Zlatica Kučko Gudelj, dipl.iur.